PLARIDEL, Quezon — Nadiskubreng wala ng buhay at nakasabit sa kisame at may tali sa leeg ang komedyante na si alyas Rock n' Roll o "Bangkay" at tunay na buhay ay si Jose De Andres, 72-anyos, at residente ng naturang lugar.
Natagpuan ang biktima bandang alas-3:45 ng umaga nu'ng Martes (Nov. 6) sa Tumagay Beach Resort sa Brgy. Tumagay sa nasabing bayan.
Ayon sa report ng Plaridel Municipal Police Station kay Quezon Police Provincial Director Police Senior Supt. Osmundo V. De Guzman na isang Larry Liwanag na caretaker sa nabanggit na resort ang nakakita sa katawan ng biktima na hinihinalang nagpakamatay at agad inireport sa mga kapulisan dakong 4:30 ng umaga ng parehong araw.
Inaalam ngayon ng mga otoridad kung ano ang dahilan ng pagpapakamatay ng dating komedyante at kung may naganap na foul play sa nangyaring insidente. (RONDA Balita Online News)